Peleaga
Peleaga (rumun. Vârful Peleaga) – aukščiausias Retezato kalnyno kalnas, esantis Hunedoaros apskrityje, Transilvanijos regione, vidurio Rumunijoje. 2509 m aukščio kalnas yra 7-as pagal aukštį Rumunijoje. Kalnas įeina į Retezato nacionalinio parko sudėtį. Kalnas pasiekiamas gana nesunkiai, norint į jį įkopti nereikia specialios įrangos. Dažniausiai kopimas į kalną pradedamas nuo šalia esančio Bukuros ežero, kuris išsidėstęs 2040 m aukštyje. Netoliese stūkso vos metru žemesnė Pepušos viršūnė, o užkopus į Peleagą, tolumoje galima išvysti ir Retezato kalną.